એવામાં એક દિવસ અચાનક મુશ્કેલી આવી પડી. ઘનશ્યામનગર મંદિરની આજુબાજુના વિસ્તારમાં રહેતો અને માથાભારે ગુંડાતત્ત્વ ગણાતો એક વ્યક્તિ કોઈની ચઢામણીથી ઘનશ્યામનગર મંદિર ખાલી કરાવવા ને કબજો લેવા આવ્યો. તેણે આવીને ઉધ્ધતાઈથી તથા તોછડાઈભર્યા વર્તનથી, ગુરુવર્ય પ.પૂ.બાપજી સમક્ષ જેમતેમ બોલવા માંડ્યો. ગુરુવર્ય પ.પૂ.બાપજીનું અપમાન કર્યું ને છેલ્લે દાટી ને ધમકી આપતાં કહ્યું કે, "આઠ દિવસમાં આ મંદિર ખાલી કરી નાખજો. અને જો ખાલી નહિ કરો તો જોયા જેવી થશે. જો મંદિર ખાલી ન થયું તો કાં હું નહિ ને કાં તમે નહીં."